Txinako Herri Batzar Nazionala

Txinako Herri Batzar Nazionala () Txinako Herri Errepublikaren organo legegile gorena da. Erakundearen txinerazko izena bi karakteretan laburbiltzen da normalean: 人大 (réndà).

3.000 diputatu inguruk osatzen dute, eta urtean behin biltzen dira Pekingo Herriaren Areto Handian. Batzarreko kideak bost urterako aukeratzen dituzte. 2008an hautatutako batzarraren osaerak 2.987 diputatu zituen eta XI. Herri Batzar Nazionala eratu zuen, agintaldia 2013an amaitu zelarik.

Batzarreko diputatuen artean, 175 inguruko talde txikiago batek Herri Batzar Nazionaleko Batzorde Iraunkorra osatzen du. Batzorde hori ohikotasunez biltzen da eta ohiko legegintza-jarduerez arduratzen da.

Botere legegileaz gain, Txinako Herri Errepublikaren Konstituzioak beste hiru botere ematen dizkio Batzarrari: "Estatuko organo gorenetako kideak edo agintariak aukeratzeko, erabakitzeko eta kargutik kentzeko boterea", "Estatuko gai garrantzitsuetan erabakitzeko boterea" eta "Estatuko beste organo gorenen gaineko gainbegiratze-ahalmena".

 Legegintzaldiak 
     Data       Batzarkideak       Batzorde Iraunkorrreko Presidentea    I. HBN  1954ko iraila  1.226  Liu Shaoqi II. HBN  1959ko apirila  1.226  Zhu De III. HBN  1964ko abendua  3.040  Zhu De IV. HBN  1975eko urtarrila  2.885  Zhu De V. HBN  1978ko martxoa  3.497  Ye Jianying VI. HBN  1983ko ekaina  2.978  Peng Zhen VII. HBN  1988ko martxoa  2.970  Wan Li VIII. HBN  1993ko martxoa  2.898  Qiao Shi IX. HBN  1998ko martxoa  2.979  Li Peng X APN  2003ko martxoa  2.984  Wu Bangguo XI. HBN  2008ko martxoa  2.987  Wu Bangguo XII. HBN  2013ko martxoa  2.987  Zhang DejiangXIII. HBN  2018ko martxoa 2.980 Li Zhanshu

 Erreferentziak 

 Kanpo estekak 

Kategoria:Txinako politika
Kategoria:Parlamentuak herrialdearen arabera
Kategoria:Parlamentu nazionalak